金代時屬上京路嘅蒲峪路，元代時係成吉思汗細佬貼木哥斡赤斤嘅封地，至元二十四年（1287年）四月斡赤斤嘅重孫乃顏反叛，九月哈丹跟住叛亂，平定後歸遼陽行中書省水達達路萬戶府灰亦爾千戶管轄，境內起咗「錫伯圖爾城」（灰亦爾千戶所在）同「牙剌」「捻站」兩個驛站，呢兩個驛站後來畀清朝延用，分別改名爲「塔哈爾站」（而家塔哈鄉）「寧年站」（而家富裕鎮）。